# ACTIVIDADES AUTÓNOMAS

# ACTIVIDADE AUTÓNOMA

As actividades autónomas son actividades para realizar fóra da aula e fóra do horario lectivo. Trátase de dous modelos distintos de actividades, das que o alumnado escollerá unha. A primeira delas será responsabilidade exclusiva do alumnado, mentres que a segunda desenvolverase ao longo dos meses de outubro-novembro, no centro, baixo a coordinación da persoa docente.

A finalidade das mesmas é a creación do produto final da situación de aprendizaxe. Neste caso, a través destas actividades, cada alumna e alumno preparará e participará nun debate ou realizará unha lectura a partir da cal redactará un manifesto contra a violencia de xénero. Despois todo o alumnado participará nunha posta en común na aula coa fin de construír entre todas, entre todos, o manifesto, Contra a violencia de xénero, ao que se lle dará lectura pública o 25N.

Para chegar a ese produto final o alumnado poderá escoller entre as dúas OPCIÓNS que se propoñen a continuación.

# OPCIÓN 1

Trátase dunha actividade de lectura, na que o alumnado deberá ler esta obra:

- Chimamanda Ngozi Adichie (2012). "Todos teríamos que ser feministas". Traducido por Moisés Barcia (2017) para Sushi books.

Despois da lectura, cada alumna, cada alumno, deberá preguntarse Por que é importante a igualdade de dereitos?. A partir de aí, seguindo o modelo dos textos lidos, redactará un manifesto, Contra a violencia de xénero.

Indicacións para elaborar un Manifesto
Leer más publicaciones en Calaméo

Rúbrica para avaliar o MANIFESTO

# OPCIÓN 2

A través desta actividade o alumnado deberá reflexionar sobre Por que é importante a igualdade de dereitos?. Para despois preparar e celebrar un debate no que dea resposta á pregunta presentada inicialmente, "Falando enténdese a xente?". O asunto do debate será: Por que existe o 25N?

Ese debate poderá ser trasladado ás aulas da ESO, se o alumnado estivese interesado en facelo.

Tras o debate, xunto coas compañeiras e compañeiros que realizaron a lectura autónoma, o alumnado que escollera esta actividade participará na creación do manifesto común, Contra a violencia de xénero.

Indicacións para participar nun Debate
Leer más publicaciones en Calaméo

Rúbrica para avaliar o DEBATE

# Ficheiros adxuntos

- Indicacións para MANIFESTO.pdf (Nova ventá)
- Indicacións para DEBATE (Nova ventá)

Licenciado baixo a Licenza Creative Commons Recoñecemento Non-comercial 4.0

Feito con eXeLearning (Nova ventá)